*Magyar Mozgókép Fesztivál - Helyszín megközelítése*

Veszprém – Szentháromság tér

Veszprémi Vár, szabadtéri helyszín

**Javasolt megközelítés**



1. Megközelítés autóbusszal, vonattal

**Távolsági, helyközi busszal érkezők**

A Veszprém autóbusz-állomástól 15 perces sétával érhető el az Óváros tér, melytől meredek, macskaköves út vezet a Szentháromság térig.

**Helyijáratos busszal érkezők**

Legközelebbi helyijáratos megálló az autóbuszpályaudvar, illetve a Petőfi Színház megállója.

A vasútállomástól a Petőfi Színház buszmegállójáig az 1, 2, 4A, 5 és a 10 számú busszal lehet a legkönnyebben megközelíteni a helyszínt.

Autóbuszpályaudvartól két megállóra levő Petőfi Színház buszmegállójáig az 1, 2, 3, 4A, 5, 6, 7A számú busszal lehet közlekedni.



A buszpályaudvartól személyi segítő ajánlott a domborzati viszonyok miatt, amennyiben kerekesszékkel vagy járássegítő eszközzel érkezik.



1. Megközelítés autóval

Parkolási lehetőség van az Erzsébet sétányon, illetve a környező utcákban. Mozgáskorlátozottak számára 3 helyen érhető el parkoló a közelben: az Óváros téren, az Elefánt Étterem előtt, és a Publikum mögött, de a rendezvény jellege miatt nagy tömeg várható.

**Támogatott feljutás az Óváros térről a Szentháromság térre**

A Veszprémi Várban zajló vetítésekre támogatott odajutást biztosítunk. A Vöröskereszt Támogató Szolgálat akadálymentes kisbuszával, szakképzett segítővel áll a mozgásukban korlátozottak és idősek rendelkezésére. A kisbusz 6 normál ülése mellett alkalmas még 1 db kerekesszékes személy szállítására. A program ideje alatt 20 órától folyamatosan közlekedik a filmvetítés kezdetéig. A látogatók érkezési sorrendben vehetik igénybe a szolgáltatást az Óváros tér bejáratánál.

Ugyanitt 5 db parkolóhely vehető igénybe a mozgásában korlátozott személyek részére kiállított érvényes parkolási igazolvánnyal.

**Szentháromság tér akadálymentessége**

A Szentháromság tér és az oda vezető út végig macskaköves, személyi segítő támogatása ajánlott.

Támogatásért keresse önkénteseinket, a Ragyogók csapatát, vagy a Vöröskereszt kisbuszát.

**A nézőtér és a program akadálymentessége**

A nézőtéren külön helyet biztosítunk kerekesszékkel érkezők rendelkezésére.

